༩༨༥དང༢༡༡མཐོ་སློབ་སོགས་ཀྱི་གནད་དོན་གླེང་སྐབས།ཁོང་གིས་ད་ལྟ༩༨༥དང༢༡༡གི་མཐོ་སློབ་ཁག་ལ་གཞན་ལས་ཐབ་ཆགས་དང་།ངན་རེངས་ཀྱི་སྒྲིག་གཞི་ཆགས་ཟིན་པས།ལམ་ལུགས་ལ་ཅི་ནས་ཀྱང་བཅོས་སྒྱུར་གཏང་དགོས་ཏེ།ཐོག་མའི་འཛམ་གླིང་རྩེ་གྲས་ཀྱི་སློབ་གྲྭ་གཟུག་རྒྱུའི་སེམས་འདུན་ཡང་མངོན་དུ་གྱུར་དཀའ་ཚོད་འདུག་པས།གཙོ་བོ་སྲིད་གཞུང་ལ་བརྟེན་ནས་སློབ་གསོ་རྩེ་གྲས་ཤིག་སྤེལ་ཐུབ་བམ་ཡང་ན།སློབ་གྲྭ་རང་ཉིད་ལ་བརྟེན་ནས་སློབ་གསོ་རྩེ་གྲས་ཤིག་སྤེལ་ཐུབ་པའི་གནད་ལ་ཐུག་ཡོད་ཅིང་།དངོས་ཡོད་གནས་ཚུལ་ལ་བལྟས་འོང་ན།སློབ་གྲྭ་ལ་བརྟེན་པ་མ་གཏོགས་སྲིད་གཞུང་ལ་བརྟེན་ནས་སློབ་གསོ་རྩེ་གྲས་ཤིག་འོང་རྒྱུ་དཔེ་མི་སྲིད་ཅིང་།༩༨༥དང༢༡༡གི་མཐོ་སློབ་སོགས་དོར་ནས་ཆེད་ལས་ཀྱི་གདེང་འཇོག་མ་ལག་བཟོས་ཏེ།ཆེད་ལས་ཀྱི་བྱེད་ཐབས་ལ་བརྟེན་ནས།དྲང་བདེན་རྣམ་དག་ཅིག་འོང་རྒྱུ་ལས་ཐབས་ཀྱི་དམ་པ་འདི་མཆིལ་མའི་ཐལ་བ་བཞིན་འདོར་ག་ལ་རུང་།དཔེར་ན།དངུལ་གྱི་འཛད་སྤྱོད་ལ།ཆེད་དོན་དོ་དམ་ཚོགས་པ་ཚུགས་ཐུབ་ཅིག་ལོགས་སུ་གཟུག་དགོས་པ་ལྟ་བུའོ།།